కోర్ట్ (సినిమా)

కోర్ట్  న్యాయస్థానం నేపథ్యంలో సాగే భారతీయ సినిమా. ఇది 2014 నాటి సినిమా దీనికి రచన, దర్శకత్వం చైతన్య తమ్హానే వహించగా, ఇది ఆయన తొలిగా దర్శకత్వం వహించిన సినిమా. కొత్తనటులను కలిగివున్న ఈ సినిమా ముదివయస్కుడైన, జైల్లో పెట్టబడ్డ జానపద గాయకుని ఇతివృత్తంతో భారతీయ న్యాయవ్యవస్థ తీరుతెన్నులను పరిశీలిస్తోంది.

కోర్టు pసినిమా మొట్టమొదట 71వ వెనిస్ అంతర్జాతీయ సినీ ఉత్సవంలో 2014 సెప్టెంబరు 4న మొదట విడుదలైంది, అక్కడ లయన్ ఆఫ్ ది ఫ్యూచర్ విభాగంలో హారిజన్స్ కేటగిరీలో ఉత్తమ చిత్రంగా జ్యూరీ ఎంపిక చేసింది. వెరైటీ పత్రికకు చెందిన జే వీస్ బర్గ్ ఈ సినిమాను గురించి రాస్తూ "ఈ సినిమా భారతీయ న్యాయవ్యవస్థను చర్మం ఒలిచి చూపించినట్టు చూపిస్తారు. అందుకు గొప్పగా అర్థంచేసుకుని, అద్భుతమైన స్క్రిప్టు (అందించిన రచయిత)కు ధన్యవాదాలు ." ముంబై, వియన్నా, అనతల్యా, సింగపూర్ వంటి ఫిల్మ్ ఫెస్టివల్స్ సహా 18 ఇతరచోట్ల అవార్డులు పొందింది. 2015 సంవత్సరంలో, 2014 సినిమాలకు గాను 62వ జాతీయ సినిమా పురస్కారంలో ఉత్తమ చిత్రం అవార్డు పొందింది."62nd National Film Awards for 2014 (Press Release)"  (PDF). 

కోర్ట్ సినిమా థియేటర్లలో 2015 ఏప్రిల్ 17న దేశవ్యాప్తంగా థియేటర్లలో విడుదలైంది. ఉత్తమ విదేశీ భాషా సినిమా విభాగంలో భారతదేశం తరుఫున ఆస్కార్ అవార్డులకు కోర్ట్ సినిమాను అధికారిక ఎంట్రీగా పంపారు.

References 

జాతీయ ఉత్తమ చిత్రం పురస్కారం పొందిన సినిమాలు
మరాఠీ సినిమాలు